বাংলাদেশের ভূতাত্ত্বিকগণের মতে বগাকাইন হ্রদ মৃত আগ্নেয়গিরির জ্বালামুখ কিংবা মহাশূন্য থেকে উল্কাপিণ্ডের পতনের ফলে সৃষ্টি হয়েছে। অনেকে আবার ভূমিধ্বসের কারণেও এটি সৃষ্টি হতে পারে বলে মত প্রকাশ করেছেন। এটি ভুবন স্তরসমষ্টির (Bhuban Foundation) নরম শিলা দ্বারা গঠিত। বগালেকের অধিকাংশ আদিবাসিই বম উপজাতির অন্তর্ভুক্ত। বগালেকের মোট ঘর সংখ্যা ৩০ টি। জনসংখ্যা ১৫৫জন (পুরুষ ৬৯জন এবং নারী ৮৬ জন)।